ಮದುವೆಯ ಬಳಿಕ ಮತ್ತೆ ಶೂಟಿಂಗ್‌ನತ್ತ ಮುಖ ಮಾಡಿದ ಆಲಿಯಾ ಭಟ್!

ಬಾಲಿವುಡ್ ಕ್ಯೂಟ್ ಕಪಲ್ ರಣ್‌ಬೀರ್ ಕಪೂರ್ ಮತ್ತು ಆಲಿಯಾ ಭಟ್ ಮದುವೆ ವಿಷ್ಯಾ ಸಿಕ್ಕಾಪಟ್ಟೆ ಸುದ್ದಿಯಾಗಿತ್ತು. ಏಪ್ರಿಲ್ 14ರಂದು ದಾಂಪತ್ಯ ಜೀವನಕ್ಕೆ ಈ ಜೋಡಿ ಕಾಲಿಟ್ಟಿದ್ದರು. ಆದರೆ ಮದುವೆ ಆಗಿ ಐದೇ ದಿನಕ್ಕೆ ಶೂಟಿಂಗ್‌ನತ್ತ ಆಲಿಯಾ ಭಟ್ ಮುಖ ಮಾಡಿದ್ದಾರೆ.

ರಣ್‌ವೀರ್ ಸಿಂಗ್ ಮತ್ತು ಆಲಿಯಾ ಭಟ್ ನಟನೆಯ `ರಾಕಿ ಔರ್ ರಾಣಿ ಕಿ ಪ್ರೇಮ್ ಕಹಾನಿ’ ಚಿತ್ರದ ಶೂಟಿಂಗ್‌ಗಾಗಿ ಜೈಸಲ್ಮೇರ್ ಹೊರಡಲಿದ್ದಾರೆ. ಇತ್ತೀಚೆಗಷ್ಟೇ ಮದುವೆ ಆಗಿದ್ದ ರಣ್‌ಬೀರ್ ಆಲಿಯಾ, ವರ್ಕ್ ಕಮಿಟ್ಮೆಂಟ್‌ನಿಂದ ಇಬ್ಬರು ಒಪ್ಪಿಕೊಂಡಿದ್ದ ಸಿನಿಮಾಗಳತ್ತ ಮುಖ ಮಾಡಿದ್ದಾರೆ.

`ರಾಕಿ ಔರ್ ರಾಣಿ ಕಿ ಪ್ರೇಮ್ ಕಹಾನಿ’ ಚಿತ್ರಕ್ಕೆ ಕರಣ್ ಜೋಹರ್ ಆಕ್ಷನ್ ಕಟ್ ಹೇಳ್ತಿದ್ದು, ಭಿನ್ನ ಲವ್‌ಸ್ಟೋರಿ ಮೂಲಕ ರಣ್‌ವೀರ್ ಮತ್ತು ಆಲಿಯಾ ಕಮಾಲ್ ಮಾಡಲು ರೆಡಿಯಾಗಿದ್ದಾರೆ. ಮುಂದಿನ ಫೆಬ್ರವರಿ 2023ಕ್ಕೆ ತೆರೆಗೆ ಅಪ್ಪಳಿಸಲಿದೆ. ಇದನ್ನೂ ಓದಿ: ಬ್ಯಾಡ್ ಬಾಯ್ ಅಡ್ಡಾದಲ್ಲಿ `ಪುಷ್ಪ’ ಮ್ಯೂಸಿಕ್ ಡೈರೆಕ್ಟರ್

ಇನ್ನು ನಟಿ ಆಲಿಯಾ, ಕರಣ್ ಜೋಹರ್ ನಿರ್ದೇಶನದ ಪ್ರಾಜೆಕ್ಟ್ನಲ್ಲಿ ಬ್ಯುಸಿಯಾಗಿದ್ದರೆ, ರಣ್‌ಬೀರ್‌ ಕಪೂರ್ `ಅನಿಮಲ್’ ಸಿನಿಮಾದ ಶೂಟಿಂಗ್ ತಯಾರಿಯಲ್ಲಿ ಬ್ಯುಸಿಯಾಗಿದ್ದಾರೆ. ಒಟ್ನಲ್ಲಿ ನವಜೋಡಿಗಳ ವರ್ಕ್ ಕಮಿಟ್ಮೆಂಟ್‌ಗೆ ಫ್ಯಾನ್ಸ್ ಮೆಚ್ಚುಗೆ ಸೂಚಿಸಿದ್ದಾರೆ.